Asia C‑400/12

Secretary of State for the Home Department

vastaan

G

(Upper Tribunal (Immigration and Asylum Chamber), Londonin esittämä ennakkoratkaisupyyntö)

”Ennakkoratkaisupyyntö — Direktiivi 2004/38/EY — 28 artiklan 3 kohdan a alakohta — Suoja karkottamista vastaan — Kymmenen vuoden ajanjakson laskentatapa — Vankeusajanjaksojen huomioon ottaminen”

Tiivistelmä – Unionin tuomioistuimen tuomio (toinen jaosto) 16.1.2014

Unionin kansalaisuus — Vapaata liikkumista ja oleskelua jäsenvaltioiden alueella koskeva oikeus — Direktiivi 2004/38 — Maahantulo- ja oleskeluoikeuden rajoittaminen yleiseen järjestykseen tai yleiseen turvallisuuteen liittyvistä syistä — Suoja karkottamista vastaan — Edellytys — Oleskelu karkottamista koskevaa päätöstä edeltäneiden kymmenen vuoden ajan — Yhtäjaksoisen oleskelun ajanjakso laskettava taaksepäin karkottamista koskevasta päätöksestä lukien (Euroopan parlamentin ja neuvoston direktiivin 2004/38/EY 28 artiklan 3 kohdan a alakohta) Unionin kansalaisuus — Vapaata liikkumista ja oleskelua jäsenvaltioiden alueella koskeva oikeus — Direktiivi 2004/38 — Maahantulo- ja oleskeluoikeuden rajoittaminen yleiseen järjestykseen tai yleiseen turvallisuuteen liittyvistä syistä — Suoja karkottamista vastaan — Edellytys — Vankeudessa vietetty aika keskeyttää vastaanottavassa jäsenvaltiossa oleskelun yhtäjaksoisuuden — Vankeudessa vietettyä aikaa edeltävä kymmenen vuoden yhtäjaksoisen oleskelun ajanjakso — Tämän seikan huomioon ottaminen jäsenvaltioon kotoutumista merkitsevien siteiden kokonaisarvioinnissa (Euroopan parlamentin ja neuvoston direktiivin 2004/38/EY 28 artiklan 3 kohdan a alakohta)

Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella annetun direktiivin 2004/38 28 artiklan 3 kohdan a alakohtaa on tulkittava siten, että kyseisessä säännöksessä tarkoitetun kymmenen vuoden ajanjakson on lähtökohtaisesti oltava yhtäjaksoinen ja se on laskettava taaksepäin asianomaisen henkilön karkottamista koskevasta päätöksestä lukien. (ks. 28 kohta ja tuomiolauselman 1 kohta) Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella annetun direktiivin 2004/38 28 artiklan 3 kohdan a alakohtaa on tulkittava siten, että asianomaisen henkilön vankeudessa viettämä aika on lähtökohtaisesti omiaan keskeyttämään sekä tässä säännöksessä tarkoitetun oleskelun yhtäjaksoisuuden että vaikuttamaan siinä säädetyn vahvistetun suojan myöntämiseen myös siinä tapauksessa, että henkilö on oleskellut vastaanottavassa jäsenvaltiossa vankeuttaan edeltäneet kymmenen vuotta. Tämä seikka voidaan kuitenkin ottaa huomioon tehtäessä vaadittavaa kokonaisarviointia sen määrittämiseksi, ovatko vastaanottavaan jäsenvaltioon aikaisemmin muodostuneet, kotoutumista merkitsevät siteet katkenneet. (ks. 38 kohta ja tuomiolauselman 2 kohta)

Asia C‑400/12

Secretary of State for the Home Department

vastaan

G

(Upper Tribunal (Immigration and Asylum Chamber), Londonin esittämä ennakkoratkaisupyyntö)

”Ennakkoratkaisupyyntö — Direktiivi 2004/38/EY — 28 artiklan 3 kohdan a alakohta — Suoja karkottamista vastaan — Kymmenen vuoden ajanjakson laskentatapa — Vankeusajanjaksojen huomioon ottaminen”

Tiivistelmä – Unionin tuomioistuimen tuomio (toinen jaosto) 16.1.2014

Unionin kansalaisuus – Vapaata liikkumista ja oleskelua jäsenvaltioiden alueella koskeva oikeus – Direktiivi 2004/38 – Maahantulo- ja oleskeluoikeuden rajoittaminen yleiseen järjestykseen tai yleiseen turvallisuuteen liittyvistä syistä – Suoja karkottamista vastaan – Edellytys – Oleskelu karkottamista koskevaa päätöstä edeltäneiden kymmenen vuoden ajan – Yhtäjaksoisen oleskelun ajanjakso laskettava taaksepäin karkottamista koskevasta päätöksestä lukien (Euroopan parlamentin ja neuvoston direktiivin 2004/38/EY 28 artiklan 3 kohdan a alakohta) Unionin kansalaisuus – Vapaata liikkumista ja oleskelua jäsenvaltioiden alueella koskeva oikeus – Direktiivi 2004/38 – Maahantulo- ja oleskeluoikeuden rajoittaminen yleiseen järjestykseen tai yleiseen turvallisuuteen liittyvistä syistä – Suoja karkottamista vastaan – Edellytys – Vankeudessa vietetty aika keskeyttää vastaanottavassa jäsenvaltiossa oleskelun yhtäjaksoisuuden – Vankeudessa vietettyä aikaa edeltävä kymmenen vuoden yhtäjaksoisen oleskelun ajanjakso – Tämän seikan huomioon ottaminen jäsenvaltioon kotoutumista merkitsevien siteiden kokonaisarvioinnissa (Euroopan parlamentin ja neuvoston direktiivin 2004/38/EY 28 artiklan 3 kohdan a alakohta)